સમાચારોની સત્યતા જાણવા માટે સર્ચ એન્જીન ખૂબ જ મહત્ત્વનું સાબિત થઈ રહે છે. તમને જે સમાચાર કે ખબર પર શંકા જાય તો ગુગલ સર્ચ એન્જિનમાં કી વર્ડ ટાઈપ કરી અને સર્ચ કરો. જો ખબર સાચી હશે તો અનેક જાણીતી ન્યૂઝ એજન્સીઓ અને પબ્લિકેશન દ્વારા તે પ્રકાશિત થઈ હશે. અને પોતાની વેબસાઈટ પર અપલોડ પણ કરાઈ હશે. અને જો ખબર ખોટી હશે તો તમને તેની ખૂબ જ ઓછી લિંક મળશે. બની શકે કે તમને તથ્યોને ઉજાગર કરતી કોઈ કડી (લિંક) મળી જાય જેમાં એ નકલી સમાચારનો ભાંડાફોડ થયો હોય. ગુગલ દ્વારા ફેક્ટ ચેક એટલે કે તથ્યોની શોધ કરવા માટેનું એક ટૂલ પણ શરૂ કરવામાં આવ્યું છે. તેમાં આ પ્રકારનાં તથ્યોને તપાસતી વેબસાઈટ પર માહિતી-સમાચાર કે ખબર સાચી છે કે ખોટી તેની ખબર પડી જાય છે.